2010-08-11 Nuut by LAPA Uitgewers dié Augustus: Die geval van die sadistiese swembad, Madelief, Moenie!, Gids tot goeie seks, Ek en Bella, Naaldwerk-Inspirasies.
Die geval van die sadistiese swembad Skrywer: Paul C Venter Nuwe speurverhaal deur die gewilde Paul C Venter Ontmoet Paul C Venter se nuwe, oorspronklike helde van die Afrikaanse speurverhaal: oud-Skerpioene Pienaar en Kotze, wat nie sommer net so uitgefaseer wou word nie, en nou op hul eie (saam met die besonder weird Jerry Witnees en Roffie Rothman) die goeie fight voortsit om die gierige varke van ons wye en droewe land uiters senuweeagtig te hou.
Die geval van die sadistiese swembad is die eerste in ’n reeks met die twee eksentrieke maar dodelik effektiewe speurders, Flip Pienaar en Connie Kotze. Daar word gereeld ’n liggaam in die Honeydew Hacienda-meenthuiskompleks aangetref waar die tweeling Johannes en Ester Smuts woon. Laasgenoemde tieners begin flink speurwerk doen, maar die situasie is groter as hulle oorskatte vermoëns, en uiteindelik is dit Flip en Connie wat agter die kap van die byl moet kom.
’n Uiters vermaaklike en boeiende verhaal gevul met ’n bont versameling karakters. Uniek in Afrikaans!
Die skrywer Paul C Venter is die bekende skrywer van talle gewilde televisiereekse, onder andere Arende, Konings en Torings. Sy onlangse boeke is Die rebellie van Sloet Steenkamp en In die mond van die wolf.
Die geval van die sadistiese swembad is beskikbaar by toonaangewende boekhandelaars sowel as LAPA Uitgewers. Vir meer inligting, kontak LAPA by 012 401 0700 of www.lapa.co.za. Kategorie: Kleuterfiksie Ouderdomsgroep: 3+ Formaat: Sagteband; 210 x 280 mm Illustrasies: Volkleurillustrasies ISBN: 9780799346817Prys: R70 Madelief, Moenie! Skrywer: Jaco Jacobs Illustreerder: Sebastien Quevauvilliers Jy dink dalk prinsesse is vriendelik en soet, maar wag tot jy hierdie prinsessie ontmoet.
Madelief is anders as ander prinsesse. Sy dra nie graag rokke nie ... sy het vreemde troeteldiere ... sy hou nie van bad nie ... en sy spring op haar bed!
Op ’n dag besluit die paleispersoneel om by die koning te gaan kla ...
’n Prettige prenteboek wat klein prinse en prinsesse sal laat skater van lekkerkry.
Die Skrywer Jaco Jacobs woon in Bloemfontein en meer as 50 kinder- en jeugboeke het reeds uit sy pen verskyn. Hy is nege keer met die ATKV-kinderboektoekenning bekroon. Verdere toekennings sluit in die Alba Bouwer-prys en die CP Hoogenhout-medalje vir sy bundel rympies Wurms met tamatiesous,asook die Elsabe Steenberg-prys en die SATI-prys vir sy vertaling van Willemien en die geel kat. Die Illustreerder Sebastien Quevauvilliers woon in Durban en is ’n grafiese kunstenaar by ’n maatskappy wat skryfbehoeftes ontwerp. Madelief, moenie! is die eerste kinderboek wat hy illustreer.
Madelief, Moenie! is beskikbaar by toonaangewende boekhandelaars asook direk vanaf LAPA Uitgewers. Kontak LAPA by 012 401 0700 of besoek ons webblad: www.lapa.co.za
Kategorie: Niefiksie Formaat:Sagteband; 136 x 107 mm BLADSYE	: 240 Prys: R 110 ISBN: 9780799346671 Gids tot goeie seks Skrywer: Anne Hooper
Stimulering van die gees en die liggaam om seksuele energie vry te stel
Anne Hooper, bekende seksterapeut en verhoudingsberader, onthul seksuele geheime en intieme erotiese tegnieke wat maksimum seksuele genot verseker:
Uitlokkende oefeninge om orgasmiese plesier te verhoog en te verleng
Sensuele masseer- en streeltegnieke om seksuele energievlakke te herstel en te verhoog
’n Prikkelende reeks posisies vir verhoogde seksuele intimiteit
Gids tot goeie seks is beskikbaar by toonaangewende boekhandelaars asook direk vanaf LAPA Uitgewers. Kontak LAPA by 012 401 0700 of besoek ons webblad: www.lapa.co.za. Kategorie: Fiksie Formaat: Sagteband; 129 x 198 mm Bladsye: 312 ISBN: 9780799346602 Prys: R150
Ek en Bella Oorspronklike titel: Iggy & Me (HarperCollins Children’s Books, 2009) Skrywer: Jenny Valentine Illustrasies: Joe Berger Vertaal deur: Lydia du Plessis Nina het ’n kleinsussie. Haar naam is Tia. Maar op ’n dag besluit Tia dat sy moeg is vir haar naam – van nou af moet almal haar Bella noem.
Met Bella in die omtrek is daar nie ’n vervelige oomblik in sig nie – selfs doodgewone dinge soos ’n ou tas en ’n nuwe kinderoppasser word ’n wilde, lawwe avontuur. Beleef saam met Nina die pret en opwinding van ’n nuuskierige, aweregse en skreeusnaakse kleinsussie!
Ek en Bella is beskikbaar by toonaangewende boekhandelaars asook direk vanaf LAPA Uitgewers. Kontak LAPA by 012 401 0700 of besoek ons webblad: www.lapa.co.za. Kategorie: Niefiksie Formaat:Sagteband; 280 x 210 mm Bladsye:128Prys: R 150 ISBN: 9780799346794	Naaldwerk-Inspirasies Skrywer: Karen Adendorff en Tootjie Niemand
Naaldwerk-Inspirasies 30 Maklike projekte vir geskenke en die huis
Omskep jou huis in ‘n ontwerperstuiste met maklike en bekostigbare naaldwerkprojekte. Boonop kan elkeen van hierdie projekte ook ‘n unieke en spesiale geskenk wees. Handgemaak en uniek is die nuwe modeneiging! Met Naaldwerk-inspirasies bied die samestellers vyf maklike en treffende naaldwerkprojekte vir elke vertrek in huis - die kombuis, badkamer, woonkamer, slaapkamer en kinderkamers – en wys hoe hierdie projekte op ‘n treffende manier in die onderskeie vertrekke gekombineer kan word.
Die projekte is maklik genoeg om deur enigiemand aangepak te word, maar is ook genoegsame inspirasie vir die gevorderde handwerker. Al die projekte is ook daarop gemik om baie spesiale geskenke te maak en wissel na gelang van die tyd tot jou beskikking.
Elke projek het ‘n volkleurfoto, ‘n volledige lys van al die benodigdhede, volledige instruksies met die nodige sketse, asook gebruikersvriendelike patrone.
Die volgende projekte is ingesluit:
Kombuis: meliorverwarmer, plekmatjies, voorskoot, vatlappies en muursak.
Badkamer: badmatjie, handdoeksak, handdoeke, badsakkie en pantoffels.
Slaapkamer: kombers, strandsak, strooikussings, muurkwilt en grimeersakkie.
Woonkamer: 4 verskillende strooikussingontwerpe en ‘n muurbehangsel.
Kinderkamers (vir beide seuntjie en dogtertjies): duvetoortreksels (patrone vir beide), rugsakkie, warmwatersak, pop en ‘n hasie. Een van die samestellers, Tootjie Niemand, het meer as 40 jaar ondervinding in die naaldwerkbedryf en deel haar ervaring en kortpaaie in hierdie boek.
Die uitgangspunt is dat enige persoon toegerus kan word om met vertroue met materiaal te kan skep, hetsy dit vir jouself, vir jou kinders, vir jou huis of vir iemand spesiaals is.
Reuk van die dood is beskikbaar by toonaangewende handelaars asook by LAPA Uitgewers. Kontak 012 401 0700 of besoek ons webblad by www.lapa.co.za.